अपर सिआणे गलांदे न- धन्ने दियां ठाकर-गांई ठाकर-ई चारदा ऐ। एह् बी सच ऐ-भोलेआं, दे सोलां कन्नैं चन्दरेआं दे पन्दरांह् हुंदे न। चोबुयां राघो दे गलाणे मूजब खूह् कोरना लाइत्ता। जिह्यां-जिह्यां चोबू खूह् कोरदे गे तिह्यां-तिह्यां जमीना च धने दे भरोइयो अणगिणत सगले निकलदे गे। चोबुयां इसा गल्ला दी खबर राघो जो दित्ती। कैंह् जे हुण सैह् सगले राघो दे हे। उन्नी ही खूह् दा कम्म लुआया हा। राघो नैं आई के सगले दिक्खे। अपर तिन्हां नैं हत्थ नीं लाया। तिन्नी तिन्हां जो गलाया-भई ! तुसां-ई इन्हां सगलेआं जो सम्हाली रक्ख। रोज रज्जी-रज्जी घियो-खिचड़ी खा। खूह् कोरी के तिस्स जो पक्का बणा। जितणी तुहाड़ी मजूरी बनगी, तितणी इस धने चैं लेई लेणा।फ्ही बी किच्छ बची जाये तां मेरे ब्हाल देई जाणा।